Erasmus+
Zmluva o poskytnutí finančnej podpory na štúdium/stáž
(Vzor zmluvy – minimálne požiadavky)

[Vzhľadom na to, že projekty KA131 zahŕňajú aj mobility do partnerských krajín, táto vzorová zmluvy bude slúžiť pre všetkých odchádzajúcich účastníkov do ktorejkoľvek prijímajúcej krajiny. Vysielajúca organizácia si môže tento vzor prispôsobiť, obsah tohto vzoru predstavuje ale minimálne požiadavky. Zvýraznené modrým: pokyny, ktoré po príprave zmluvy vymažte; zvýraznené žltým: doplňte, alebo vyberte z ponúkaných možností jednu, ktorá je relevantná]

Sektor: Vysokoškolské vzdelávanie
Akademický rok: 20../20..

 [Celý oficiálny názov vysielajúcej organizácie a Erasmus kód]
Adresa: [úplná oficiálna adresa]

ďalej len „organizácia“, ktorú za účelom podpisu zmluvy zastupuje [meno, priezvisko a funkcia] na jednej strane, a

[Meno a priezvisko študenta]
Dátum narodenia:					
Adresa : [úplná oficiálna adresa]
Telefón :					E-mail :
Stupeň vzdelávania: [bakalársky/magisterský/doktorandský/skrátený postsekundárny/ študijný program s jedným cyklom]
Predmet: [študijný odbor na vysielajúcej organizácii]	Kód : [ISCED-F kód]

[Pre všetkých účastníkov, ktorí získali finančnú podporu zo zdrojov EÚ - Erasmus+ okrem tých, ktorí majú IBA nulový grant zo zdrojov EÚ, ak je k dispozícii európsky bankový účet.]

Bankový účet, na ktorý bude poukázaná finančná podpora: 
Držiteľ bankového účtu (ak je iný ako študent): 
Názov banky: 
BIC/SWIFT číslo: 			Účet/IBAN číslo:

 

ďalej len „účastník“ na strane druhej, sa dohodli na osobitných podmienkach a prílohách, ktoré tvoria neoddeliteľnú súčasť tejto zmluvy.

Príloha I               Zmluva o štúdiu/stáži (Erasmus+ learning agreement for student mobility for studies/traineeships)
Príloha II              Všeobecné podmienky 
Príloha III             Erasmus+ charta študenta

Podmienky stanovené v osobitných podmienkach majú prioritu pred podmienkami stanovenými v prílohách.

Študent s:
☐ finančnou podporou zo zdrojov EÚ Erasmus+ 
☐ nulovým grantom
☐ finančnou podporou zo zdrojov EÚ Erasmus+ kombinovanou s obdobím s nulovým grantom

Celková suma zahŕňa:
☐ individuálnu podporu na dlhodobú fyzickú mobilitu
☐ individuálnu podporu na krátkodobú fyzickú mobilitu
☐ navýšenie pre študentov a čerstvých absolventov s nedostatkom príležitostí na dlhodobú mobilitu 250 EUR mesačne
☐ navýšenie pre študentov a čerstvých absolventov s nedostatkom príležitostí na krátkodobú mobilitu jednorazovo 100 EUR/150 EUR
☐ navýšenie z dôvodu stáže 150 EUR mesačne
☐ navýšenie z dôvodu zeleného cestovania jednorazovo 50 EUR
☐ podporu na cestovné náklady (štandardné alebo zelené cestovanie)
☐ dni navyše na cestovanie (navýšenie individuálnej podpory o príslušný počet dní)
☐ podporu inklúzie (založená na reálnych nákladoch)

[Príloha I nemusí byť v papierovej forme s originálnymi podpismi. Akceptovateľná je aj kópia s naskenovanými alebo s elektronickými podpismi (vrátane online verzie prostredníctvom Erasmus Without Paper Network), v závislosti od vnútroštátneho právneho poriadku alebo inštitucionálnych predpisov].

OSOBITNÉ PODMIENKY

ČLÁNOK 1 – PREDMET ZMLUVY 
1.1	Organizácia poskytne účastníkovi finančnú podporu na realizáciu mobility na [štúdium/stáž/štúdium a stáž] v rámci programu Erasmus+. 
1.2	Účastník súhlasí s podporou stanovenou v článku 3 a zaväzuje sa realizovať mobilitu v súlade s popisom uvedeným v prílohe I. 	
1.3	Akékoľvek dodatky k tejto zmluve musia byť vyžiadané a odsúhlasené oboma stranami prostredníctvom oficiálneho oznámenia listom alebo e-mailom. 

ČLÁNOK 2 – PLATNOSŤ ZMLUVY A TRVANIE MOBILITY
2.1	Táto zmluva nadobúda platnosť a účinnosť dňom jej podpisu poslednou z oboch zmluvných strán.
2.2	Fyzická mobilita musí začať najskôr dňa [dátum] a skončiť najneskôr dňa [dátum]. Začiatok fyzickej mobility je deň, kedy musí byť účastník prvýkrát fyzicky prítomný v prijímajúcej organizácii a koniec mobility je deň, kedy musí byť účastník poslednýkrát fyzicky prítomný v prijímajúcej organizácii.  
2.3	Účastník dostane finančnú podporu zo zdrojov Európskej únie Erasmus+ na [v prípade dlhodobej mobility] [...] mesiacov a [...] dní/[v prípade krátkodobej mobility] na [...] dní. Ak je to relevantné, k trvaniu mobility sa pridáva X dní na cestu a započítavajú sa do konečnej výšky individuálnej podpory.
2.4	Žiadosť o predĺženie obdobia pobytu musí byť predložená účastníkom najneskôr jeden mesiac pred pôvodne plánovaným koncom mobility. Ak organizácia predĺženie schváli, musí byť vystavený dodatok k zmluve. 
2.5	Začiatok a koniec obdobia mobility [ak je to relevantné : vrátane virtuálneho komponentu] musí byť potvrdený vo Výpise výsledkov alebo v Certifikáte o absolvovaní mobility (alebo vo vyhlásení priloženom k tomuto dokumentu). 

ČLÁNOK 3 – FINANČNÁ PODPORA 
3.1	Výška finančnej podpory sa vypočíta na základe finančných pravidiel stanovených v Sprievodcovi programom Erasmus+. 
3.2	Celková výška finančnej podpory je [...] EUR a zodpovedá [v prípade dlhodobej mobility:] [...] EUR na mesiac a [...] EUR na dni navyše [v prípade krátkodobej mobility:] 70 EUR na deň do 14. dňa mobility a 50 EUR na deň od 15. dňa [ak je to relevantné : a zahŕňa príslušné navýšenie] [ak je to relevantné : a zahŕňa […] EUR na cestovné náklady.] [ak je to relevantné : a zahŕňa […] EUR na […] financovaných dní na cestu]. [Pre účastníkov s nulovým grantom sa príspevok na cestovné náklady a individuálnu podporu rovná nule. ]
3.3    	Ak je to relevantné, preplatenie nákladov, ktoré vznikli v súvislosti s potrebou inklúzie a cestovnými nákladmi, ([vyberte podľa relevancie:] [podpora inklúzie, mimoriadne náklady spojené s drahým cestovným, podpora na cestovné náklady, navýšenie z dôvodu zeleného cestovného, navýšenie z dôvodu nedostatku príležitostí]) musia byť založené na podporných dokumentoch poskytnutých účastníkom. 
3.4	Finančná podpora nesmie byť použitá na pokrytie podobných nákladov už financovaných zo zdrojov Európskej únie. 
3.5	Odhliadnuc od ustanovení v odseku 3.4, grant je zlučiteľný s akýmkoľvek iným zdrojom financovania, vrátane príjmov, ktoré účastník získa prácou na stáži, alebo za inú prácu mimo svojej mobilitnej aktivity, pokiaľ vykonáva činnosti uvedené v Prílohe I.

ČLÁNOK 4 – PODMIENKY PLATBY
4.1	Do 30 kalendárnych dní od podpísania zmluvy oboma stranami alebo [neplatí pre účastníkov s nedostatkom príležitostí] na základe potvrdenia o príchode a nie neskôr ako do začiatku mobility bude účastníkovi zaslaná čiastka predfinancovania vo výške  [v rozpätí od 70 % do 100 %] zo sumy stanovenej v článku 3. V prípade, že účastník neposkytne podporné dokumenty načas podľa rozvrhu vysielajúcej organizácie, môže byť neskoršia platba predfinancovania výnimočne akceptovaná, ak je to oprávnene zdôvodnené. 
4.2	Ak je platba uvedená v článku 4.1 nižšia ako 100 % z finančnej podpory, podanie  záverečnej správy účastníka prostredníctvom online nástroja EU Survey sa považuje za žiadosť účastníka o vyplatenie doplatku. Organizácia má 45 kalendárnych dní na vyplatenie tohto doplatku alebo na vyžiadanie dlžnej čiastky od účastníka.

ČLÁNOK 5 – POISTENIE
5.1	Organizácia je povinná overiť si, či má účastník uzavreté adekvátne poistenie buď tak, že zabezpečí poistenie sama, alebo uzavrie zmluvu s prijímajúcou organizáciou o tom, že táto zabezpečí poistenie, alebo poskytne účastníkovi relevantné informácie a podporu, aby sa poistil sám. [V prípade, že zodpovednou stranou podľa článku 5.3 bude prijímajúca organizácia, k tejto zmluve bude pripojený špecifický dokument definujúci podmienky zabezpečenia poistenia a zahrňujúci súhlas prijímajúcej organizácie] 
5.2	K zmluve musí byť priložené minimálne potvrdenie o zdravotnom poistení, [voliteľné pre štúdium, povinné pre stáž:] potvrdenie o poistení zodpovednosti za spôsobenú škodu a potvrdenie o úrazovom poistení . [Vysvetlenie: Základné zdravotné poistenie počas pobytu v krajine EÚ poskytuje zdravotná poisťovňa účastníka prostredníctvom Európskeho preukazu poistenca. V mnohých prípadoch nie je toto poistenie dostačujúce, napr. v prípade repatriácie alebo špeciálnych lekárskych zákrokov alebo v prípade mobilít do partnerských krajín. Preto sa odporúča, aby mal študent uzavreté aj doplnkové poistenie liečebných nákladov v komerčnej poisťovni. 
Poistenie zodpovednosti a úrazové poistenie pokrýva škody spôsobené študentom alebo študentovi počas jeho pobytu v zahraničí. V jednotlivých krajinách sú rôzne schémy tohto poistenia a účastníci preto často riskujú, že budú bez poistného krytia, napríklad ak nie sú považovaní za zamestnancov alebo ak nie sú formálne zapísaní na prijímajúcej organizácii. Na dôvažok k vyššie uvedenému, odporúča sa aj poistenie proti strate či krádeži dokladov, cestovných lístkov a batožiny].
[Odporúča sa uviesť nasledujúce informácie: Poskytovateľ poistenia, číslo poistenia a rozsah poistenia. 
5.3 	Za poistenie je zodpovedná organizácia ALEBO účastník ALEBO prijímajúca organizácia (v prípade oddelených poistení sa zodpovedné strany môžu líšiť a uvedie sa ich zoznam podľa príslušnej zodpovednosti).

ČLÁNOK 6 – ON-LINE JAZYKOVÁ PODPORA (OLS) [relevantné iba v prípade mobilít, ktorých hlavný jazyk štúdia alebo hlavný pracovný jazyk je k dispozícii v nástroji Online Language Support (OLS) s výnimkou rodených hovoriacich].
6.1	[Iba pre študentov a čerstvých absolventov, ktorých mobilita trvá 14 a viac dní] Účastník musí pred obdobím mobility absolvovať OLS jazykové hodnotenie v jazyku používanom na mobilite (ak je k dispozícii). Absolvovanie OLS hodnotenia pred mobilitou je základnou požiadavkou mobility, okrem výnimočných a zdôvodnených prípadov.
	[pre účastníkov, ktorých mobilita trvá menej ako 14 dní] Účastník môže absolvovať OLS jazykové hodnotenie v jazyku používanom na mobilite (ak je k dispozícii).
6.2	[Voliteľné, ak to neobsahuje Zmluva o štúdiu/stáži] Úroveň jazykových kompetencií v [ špecifikujte hlavný jazyk štúdia/hlavný pracovný jazyk], ktorú účastník dosahuje, alebo získa do začiatku mobility je: A1☐ A2☐ B1☐ B2☐ C1☐ C2☐
6.3	[Relevantné len pre účastníkov, ktorí realizujú OLS jazykový kurz aby zvýšili svoju úroveň] Účastník sa môže zúčastniť na OLS jazykovom kurze hneď, ako získa prístup do OLS nástroja, aby z neho vyťažil čo najviac. 

ČLÁNOK 7 – ZÁVEREČNÁ SPRÁVA ÚČASTNÍKA (EU SURVEY)
7.1	Účastník je povinný vyplniť a podať záverečnú správu účastníka (prostredníctvom on-line nástroja EU Survey) po mobilite v zahraničí, a to najneskôr do 30 kalendárnych dní po prijatí výzvy na jej vyplnenie.     Od účastníka, ktorý nevyplní a nepodá záverečnú správu, môže organizácia žiadať čiastočné alebo úplné vrátenie zaslanej finančnej podpory. 
7.2	Účastníkovi môže byť zaslaný doplňujúci dotazník za účelom podania úplnej správy o uznaní výsledkov. 

ČLÁNOK 8 – OCHRANA ÚDAJOV
8.1     Príjemca poskytne účastníkom príslušné vyhlásenie o ochrane osobných údajov na účely spracovania ich osobných údajov pred ich vložením do elektronických systémov riadenia projektov mobility v rámci programu Erasmus+. 
	https://webgate.ec.europa.eu/erasmus-esc/index/privacy-statement

ČLÁNOK 9 – JURISDIKCIA A PRÍSLUŠNOSŤ SÚDU
9.1	Zmluva o poskytnutí finančnej podpory sa riadi vnútroštátnym právnym poriadkom Slovenskej republiky.
9.2	O nezhodách medzi organizáciou a účastníkom, ktoré sa týkajú interpretácie, použitia a platnosti zmluvy a ktoré nie je možné vyriešiť vzájomnou dohodou, rozhoduje príslušný súd v súlade so zákonom.

PODPISY

Za účastníka	Za organizáciu
[priezvisko / meno]	[priezvisko / meno / funkcia]

[podpis]	[podpis]

 [miesto], [dátum]	[miesto], [dátum]

Príloha I

Kľúčová akcia 1 – Vysokoškolské vzdelávanie

Zmluva o štúdiu/stáži

Príloha II

VŠEOBECNÉ PODMIENKY

Článok 1: Zodpovednosť za škody

Každá zmluvná strana zbavuje inú zmluvnú stranu akejkoľvek právnej zodpovednosti za škody, ktoré utrpí jej organizácia alebo zamestnanci počas plnenia tejto zmluvy, pokiaľ tieto škody neboli spôsobené z nedbalosti alebo z úmyselného zavinenia inej zmluvnej strany alebo jej zamestnancami.

Národná agentúra v Slovenskej republike a Európska komisia alebo ich zamestnanci nenesú v rámci tejto zmluvy za žiadnych okolností alebo z akýchkoľvek dôvodov zodpovednosť za škodu spôsobenú realizáciou mobility. Následne sa národná agentúra v Slovenskej republike alebo Európska komisia nebudú zaoberať žiadnou požiadavkou o náhradu alebo preplatenie škôd.

Článok 2: Ukončenie zmluvy

Organizácia má právo predčasne ukončiť alebo vypovedať zmluvu bez akýchkoľvek ďalších právnych postupov v prípade, ak príjemca nesplní niektorú z povinností, ktoré vyplývajú z tejto zmluvy. Organizácia upozorní príjemcu na neplnenie povinnosti doporučeným listom. Ak príjemca nereaguje na oznámenie v lehote jedného mesiaca odo dňa doručenia listu, organizácia zmluvu ukončí, resp. od zmluvy odstúpi.

Ak príjemca ukončí zmluvu skôr, ako je uvedené v zmluve alebo neplní pravidlá zmluvy, musí vrátiť čiastku grantu, ktorú už obdržal, pokiaľ sa nedohodol z vysielajúcou organizáciou inak.

V prípade ukončenia zmluvy na základe vyššej moci („force majeure“), tzn. v dôsledku výnimočnej nepredvídanej situácie alebo udalosti mimo kontroly príjemcu a ktorá nie je dôsledkom chyby či zanedbania povinnosti z jeho strany, má príjemca právo minimálne na grant vo výške, ktorá zodpovedá skutočnému trvaniu mobility. Zvyšná čiastka grantu musí byť vrátená.

Článok 3: Ochrana osobných údajov

Všetky osobné údaje obsiahnuté v zmluve musia byť spracované v súlade s Nariadením (EC) č. 2018/1725 Európskeho parlamentu a Rady o ochrane jednotlivcov s ohľadom na spracovanie osobných údajov inštitúciami a orgánmi Spoločenstiev a o voľnom pohybe takýchto údajov. Takéto údaje môže národná agentúra a Európska komisia spracovávať výlučne v súvislosti s realizáciou zmluvy a následnými aktivitami bez obmedzenia možnosti odovzdať tieto údaje orgánom zodpovedným za inšpekciu a audit v súlade s legislatívou Spoločenstiev (Dvor audítorov alebo Európsky úrad  pre boj proti podvodom (OLAF).

Účastník môže na základe písomnej žiadosti získať prístup k svojim osobným údajom a opraviť informáciu, ktorá je neúplná alebo nesprávna. Svoje žiadosti a otázky k spracovávaniu osobných údajov musí zaslať vysielajúcej organizácii a/alebo príslušnej národnej agentúre. Svoje námietky voči spracovávaniu osobných údajov môže zaslať  Európskemu dozornému úradníkovi pre ochranu údajov v Bruseli, pokiaľ ide o využívanie údajov Európskou komisiou.

Článok 4: Kontroly a audity

Zmluvné strany sa zaväzujú poskytnúť detailné informácie vyžiadané Európskou komisiou, národnou agentúrou v Slovenskej republike a inými nimi poverenými orgánmi za účelom kontroly realizácie mobility v súlade so zmluvou.